П Р О Т О К О Л    № 39

от заседание на
КОМИСИЯ ПО АНАЛИЗ И ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ
НА ВИСШИЯ СЪДЕБЕН СЪВЕТ
/12.11.2013 г./

Днес, 12.11.2013 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав:

	ПРЕДСЕДАТЕЛ: 		КАЛИН КАЛПАКЧИЕВ
	ЗАМ.-ПРЕДСЕДАТЕЛ:	ЕЛКА АТАНАСОВА
	и ЧЛЕНОВЕ:			ГАЛИНА КАРАГЬОЗОВА
					РУМЕН БОЕВ - отсъства
					ЮЛИАНА КОЛЕВА
					РУМЕН ГЕОРГИЕВ 
					КАМЕН ИВАНОВ
					МАРИЯ КУЗМАНОВА
			МИЛКА ИТОВА

На заседанието присъстват и експертните сътрудници към комисията: Красимира Василева – началник-отдел „ЮОДКВСС”, и Румен Митев – главен експерт „Съдебна статистика”.

На основание решение на комисията по Протокол № 22/11.06.2013 г., т. 6, в днешното заседание присъстват и Даниел Йорданов - студент от юридически факултет, който провеждат стаж в Администрацията на Висшия съдебен съвет.

1. ОТНОСНО: Предложение до ВСС за преструктуриране на военните съдилища и военните прокуратури.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Приема изготвеното Предложение до ВСС за преструктуриране на военните съдилища и военните прокуратури.
1.2. Внася предложението по т.1.1 за обсъждане от ВСС в заседанието, което ще се проведе на 13.11.2013 г.

2. ОТНОСНО: Писмо от зам.-председателя на Военен съд – гр. Плевен във връзка с възникващи въпроси при преструктуриране на органите на военното правораздаване.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение писмото от заместник-председателя на Военен съд – Плевен. Поставените въпроси ще бъдат взети предвид при подготвяне на окончателните предложения за преструктуриране на военните съдилища.

3. ОТНОСНО: Постъпили от съдилищата писма в изпълнение на решение на КАОСНОСВ по Протокол № 36/22.10.2013 г., т. 3.2. (електронни адреси на съдиите).

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. Приема предоставените от съдилищата електронни адреси на съдиите
3.2. Да се напомни по електронен път на съдилищата, които не са предоставили исканите данни, да ги представят в срок до 22.11.2013 г.

4. ОТНОСНО: Извлечение от Протокол № 43/06.11.2013 г. на Комисия „Бюджет и финанси” на ВСС с приложено предложение от г-жа Уляна Савакова от Окръжен съд гр. Варна, по темата „Как да ни стигне бюджетът за 2013 г.”, постъпило чрез електронната форма за контакт с ВСС.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение предложението от г-жа Уляна Савакова от ОС - Варна. Предложението ще бъде взето предвид при подготвяне на окончателните предложения за преструктуриране на военните съдилища.

5. ОТНОСНО: Писмо от Гражданско сдружение „Инициативен комитет в защита на Районен съд гр. Чепеларе” с приложено към него Становище от сдружението, в което е представена подробна информация за съдебния район на РС Чепеларе – община Чепеларе, както и съображения и идеи по повод предложението за закриване на РС Чепеларе.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение становището и го прилага към другите материали по темата. Изложените данни ще бъдат взети предвид при обсъждане на цялостната промяна на съдебната карта на страната.

ПРЕДСЕДАТЕЛ
НА КОМИСИЯТА: / п /
КАЛИН КАЛПАКЧИЕВ